STANOVISKO KOMISIE v súlade s článkom 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY o právach cestujúcich v námornej a vnútrozemskej vodnej doprave a o zmene a doplnení nariadenia (ES) č 2006/2004, /* KOM/2010/0519 v konečnom znení - COD 2008/0246 */





[pic] | EURÓPSKA KOMISIA | Brusel, 23.9.2010 KOM(2010) 519 v konečnom znení 2008/0246 (COD) STANOVISKO KOMISIE v súlade s článkom 294 ods. 7 písm. c) Zmluvy o fungovaní Európskej únie k pozmeňujúc im a doplňujúcim návrhom Európskeho parlamentu k pozícii Rady týkajúcej sa návrhu NARIADENIA EURÓPSKEHO PARLAMENTU A RADY o právach cestujúcich v námornej a vnútrozemskej vodnej doprave a o zmene a doplnení nariadenia (ES) č 2006/2004, KTORÝM SA MENÍ A DOPĹŇA NÁVRH KOMISIE v súlade s článkom 293 ods. 2 Zmluvy o fungovaní Európskej únie 2008/0246 (COD) STANOVISKO KOMISIE v súlade s článkom 294 ods. 7 písm. c) Zmluvy o fungovaní Európskej únie k pozmeňujúcim a doplňujúcim návrhom Európskeho parlamentu k spoločnej pozícii Rady týkajúcej sa návrhu NARIADENIA EURÓPSKEHO PARLAMENTU A RADY o právach cestujúcich v námornej a vnútrozemskej vodnej preprave a o zmene a doplnení nariadenia (ES) č 2006/2004 1. SÚVISLOSTI Dátum zaslania návrhu Parlamentu a Rade: 5. december 2008 Dátum stanoviska Parlamentu v prvom čítaní: 23. apríl 2009 Stanovisko Hospodárskeho a sociálneho výboru: 16. júl 2009 Dátum jednomyseľného prijatia pozície Rady: 11. marec 2010 Dátum súhlasu výboru COREPER s kompromisom z druhého čítania: 23. jún 2010 Dátum stanoviska Európskeho parlamentu v druhom čítaní. 6. júl 2010 2. Účel návrhu Cieľom legislatívneho návrhu je ustanoviť súbor práv cestujúcich, ktorí využívajú vodnú prepravu na domácich a medzinárodných trasách. Tieto práva zahŕňajú minimálne pravidlá v súvislosti s poskytovaním informácií všetkým cestujúcim pred cestou a počas nej, ako aj s pomocou a náhradou škody v prípade prerušenia cesty, s opatreniami v prípade meškania a s osobitnou pomocou osobám so zníženou mobilitou. Rovnako ako v prípade platných právnych predpisov v oblastiach leteckej a železničnej dopravy sa v tomto návrhu počíta s nezávislými vnútroštátnymi orgánmi na urovnávanie sporov. 3. Stanovisko komisie k pozmeňujúcemu a doplňujúcemu návrhu Európskeho parlamentu Stanovisko Európskeho parlamentu v druhom čítaní zo 6. júla 2010 približuje pozíciu Rady k tej, ktorú Komisia predkladá v návrhu, v tom zmysle, že sa rozširuje rozsah pôsobnosti (s výnimkou plavidiel prevážajúcich najviac 12 cestujúcich namiesto 36 cestujúcich), napríklad pokiaľ ide o zlepšenie ochrany práv cestujúcich so zníženou mobilitou a cestujúcich so zdravotným postihnutím (prístupnosť formátov, zredukovanie výnimiek z práva cestovať, skrátenie oznamovacích lehôt), ako aj o zvýšenie úrovne ochrany cestujúcich námornou a vnútrozemskou lodnou prepravou vo všeobecnosti (zníženie hornej hranice náhrady škody, zvýšenie úrovne pomoci). Stanovisko parlamentu je výsledkom kompromisu dosiahnutého na ostatnom neformálnom trialógu z 15. júna 2010, o ktorom sa diskutovalo a ktoré bolo schválené v Rade 23. júna 2010. 4. Záver V súlade s článkom 293 ods. 2 Zmluvy o fungovaní Európskej únie Komisia prijíma zmeny svojho návrhu na základe opísaného kompromisného znenia predloženého Radou a Európskym parlamentom.